La colassion dij campion (film)

La colassion dij campion (Breakfast of Champions ant l'original anglèis) a l'é un film girà dël 1999, dont adatament e regìa a son d'Alan Rudolph, da 'nt ël romanz col midem tìtol, scrivù da Kurt Vonnegut Jr..

Bruce Willis a fa la part ëd Dwayne Hoover, un venditor ëd viture ch'a sta viaman andand fòra 'd testa. Albert Finney e l'é lë scritor ëd fantassiensa Kilgore Trout, ch'a l'é present an vàire dle stòrie scrivùe da da Vonnegut. Nick Nolte a l'é Harry LeSabre, un colega ëd Dwayne ch'a-j pias vestisse da fija. Omar Epps a l'é Wayne Hoobler, n'ex-carcerà nèiro, ch'as preuva a fesse pijé a travajé da Dwayne. Lukas Haas a fa na part caméo coma Bunny, ël fieul omossessual ëd Dwayne. Ant ël romanz Bunny a son-a 'l piano al cafè dl'obergi Holiday Inn, ma për dle question legaj ant ël film a son-a a l'"AmeriTel Inn".

La pì part dël film a l'é stàita girà a e ant j'anviron ëd Twin Falls, Idaho.

Ëdcò Kurt Vonnegut midem a fa na part caméo, coma regista 'd na reclam televisiva.

 La reassion ëd Vonnegut 

A la fin dl'edission ëd La colassion dij campion publicà da la Harper Audiobook a-i é na cita ciaciarada antra Vonnegut e sò vej amis Donald Farber, andova sti doj, antramentr ch'a badin-o, a diso che vardé st'adatament cinematogràfich dël lìber "a fa fin-a vnì mal lë stòmi". http://www.harpercollins.com/books/9780060586232/Breakfast_of_Champions_CD_Unabridged/index.aspx

Nòte

Anliure esterne
 Breakfast of Champions Film Reviews at RottenTomatoes.com

Category:Film venerà